Prijedlog  Izvještaja o izvršenju/ostvarenju financijskog plana 
[bookmark: _Hlk172119048]za razdoblje od 01.01.-30.06.2024. godinu

Potrošnja sredstava za razdoblje od 01.01.-30.06.2024. godine u skladu s planom provjerava se kroz Izvještaj o izvršenju/ostvarenju financijskog plana. Osnovna svrha izvještaja o izvršenju proračuna jest informiranje o planiranim i ostvarenim godišnjim prihodima i primicima odnosno rashodima i izdacima. Također, kroz ovaj izvještaj daje se informacija o uspješnosti ostvarenja postavljenih ciljeva. 
Financijski plan Škole za 2024. godinu izrađen je u  skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije. 
Financijskim planom omogućava se financiranje  programa rada Škole. 
Škola je također izradila Prve izmjene i dopune Financijskog plana za 2024. godinu  te sukladno usvojenom planu u nastavku daje se obrazloženje izvršenja  istoga za razdoblje  01.01. do 30.06.2024. godine.

Izvještaj o izvršenju/ostvarenju financijskog plana za razdoblje od 01.01.-30.6.2024.  godinu obuhvaća Opći i Posebni dio financijskog plana.
Opći dio:
1. Sažetak općeg djela,
2. Izvršenje prihoda i rashoda po ekonomskoj klasifikaciji,
3. Izvršenje prihoda i rashoda po izvorima financiranja,
4. Izvršenje rashoda po funkcijskoj klasifikaciji.
 
Posebni dio:
1. [bookmark: _Hlk162196001]Izvršenje rashoda po programskoj klasifikaciji.

Obrazloženje izvršenja financijskog plana općeg djela
Ostvareni ukupni prihodi u skladu su s financijskim planom (46,44%) po izvorima financiranja i na razini ekonomske klasifikacije.

[bookmark: _Hlk157508622]Opće prihode i primitke financira Primorsko-goranska županija, a odnose se financiranje programa Školskog kurikuluma, Županijske škole plivanja i financiranje pomoćnika u nastavi. Prihod je  realiziran u iznosu od 35,69% u odnosu na planirano jer su ostvarena i prenesena sredstva  (Izvor 58). Međutim prihod u odnosu na isto razdoblje prethodne godine ima indeks 479,36%. Razlog povećanja je što je u razdoblju od  01.01. do 30.06.2023. godine PGŽ financirala troškove rada za jednog pomoćnika u nastavi te održavanje Međužupanijskog natjecanja mladih Hrvatskog Crvenog križa u organizaciji PGŽ. U razdoblju od 01.01. do 30.06.2024. godine financiraju se tri pomoćnika u nastavi.
Vlastiti prihodi ostvareni su u postotku od 45,84% u odnosu na planirano, što je u skladu su s financijskim planom na godišnjoj razini. 
Prihodi za posebne namjene su prihodi od uplata za  program produženog boravka za učenike od I.-IV. razreda, naknade štete za oštećene udžbenike. Ostvareni su u postotku od 47,72% u odnosu na planirano, što je u skladu s financijskim planom na godišnjoj razini. Prihod u odnosu na isto razdoblje prethodne godine ima indeks 113,45%. Razlog povećanja je povećana cijena mjesečnih režijskih troškova produženog boravka za 2024.
Prihodi za decentralizirane funkcije
Navedeni prihodi odnose se na prihode od Županije primorsko goranske kao našeg osnivača,  za financiranje rashoda poslovanja.  Indeks ostvarenja je u odnosu na prošlu godinu 89,92%, a u odnosu na godišnji plan 33,63% što znači da nismo imali veća odstupanja od planiranog i ostvarenog. Razlog manjeg odstupanja  ostvareno u odnosu na  planirano je što Škola planira prijevoz učenika putnika i osiguranje zgrade, a u izvršavanju navedeni prihod ne prikazujemo mi već osnivač koji direktno plaća dobavljača.  
Prihodi od pomoći 
su prihodi PGŽ za sufinanciranje rada pomoćnika u nastavi. U odnosu na isto razdoblje prethodne godine ima indeks 122,18%. Razlog povećanja je što je u razdoblju od  01.01. do 30.06.2023. godine PGŽ financirala troškove rada za jednog pomoćnika u nastavi. U razdoblju od 01.01. do 30.06.2024. godine financiraju se tri pomoćnika u nastavi.
 To su i tekuće pomoći proračunskim korisnicima iz državnog proračuna: prihodi od ministartstva za plaće i ostale rashode za zaposlene, sufinanciranje troškova prehrane učenika u šk.god. 2023./24., sufinanciranje menstrualnih higijenskih potrepština te sufinanciranje prijevoza učenika s teškoćama u razvoju. Uplate Grada Bakra za podizanje pedagoškog standarda i sufinanciranje plaće učitelja u Programu produženog boravka od I-IV razreda. Povećani su (122,18%) u odnosu na prethodno razdoblje zbog povećanja koeficijenata radnih mjesta za izračun plaće a time i načina obračuna dodataka na plaću. 

Prihodi od prodaje nefinancijske  imovine i naknade s osnova osiguranja
Planirani  prihodi za refundacije šteta ostvareni su u postotku od 47,57 u odnosu na planirano. Izvršeni su radovi uređenja unutrašnjeg prostora na teret osiguranja.



Ostvareni ukupni rashodi u skladu su s financijskim planom (46,34%) po izvorima financiranja i na razini ekonomske klasifikacije.

31 Rashodi za zaposlene u odnosu ostvareno na ostvareno u prethodnom razdoblju  su veći (127,61%) zbog povećanja koeficijenata radnih mjesta za izračun plaće a time i načina obračuna dodataka na plaću. Dok je indeks ostvareno na planirano 48,04%,  što je u skladu sa planiranim. 

[bookmark: _Hlk162258264]32 Materijalni rashodi  su  96,97% u odnosu ostvareno u prethodnom razdoblju, dok je indeks ostvareno na planirano 42,58%,  što je u skladu sa planiranim. 
Troškovi za službena putovanja i kotizacija za stručna usavršavanja zaposlenika veći su u odnosu na prethodno razdoblje zbog povećanja iznosa dnevnica i cijena smještaja i kotizacija. 
[bookmark: _Hlk139884957][bookmark: _Hlk139885035]Ostale naknade troškova zaposlenima veći su u odnosu na prethodno razdoblje - povećani su troškovi za loko-vožnju zbog povremene dostave marende za učenike područne škole.
Izvršeni su radovi uređenja unutarnjeg prostora te su se povećali rashodi za materijal i dijelove za investicijsko održavanje u odnosu na prethodno razdoblje (388,83%). 
Usluge tekućeg i investicijskog održavanja manje su u odnosu na prethodnu godinu (56,3%). Prethodne godine izvršeni su radova zamjene razbijenih stakala od naknade šteta od osiguranja, elektroinstalacijski radovi zamjena panik rasvjete, popravak sklopke i osigurača, popravak vatrodojavnog sustava.  
Zdravstvene i veterinarske usluge veće su u odnosu na prethodnu godinu (169,47%) zbog povećanja cijena zdravstvenih usluga.
Povećani su ostali rashodi zbog povećanja troškova printanja (166,9%).
Naknade građanima i kućanstvima na temelju osiguranja i druge naknade je sufinanciranje cijene prijevoza za učenike s rješenjem Ureda državne uprave u PGŽ-služba za društvene djelatnosti. Indeks ostvareno u odnosu na prethodno razdoblje je veći (136,45%) zbog većeg broja odlazaka učenika na vježbe, dok je indeks ostvareno na planirano manji  (5,81%) jer su planirani troškovi nabave radnih udžbenika za učenike koji će se realizirati do kraja 2024.godine.
 
Obrazloženje izvršenja financijskog plana posebnog djela-Izvršenje rashoda po programskoj klasifikaciji

PROGRAM:  5301  OSNOVNOŠKOLSKO OBRAZOVANJE
A530101: OSIGURAVANJE UVJETA RADA
[bookmark: _Hlk162259167]Ostvareni rashodi za program Osiguravanje uvjeta rada u odnosu na planirano su 47,33% što je u skladu sa planiranim. Razlog manjeg odstupanja  ostvareno u odnosu na  planirano je što Škola planira prijevoz učenika putnika i osiguranje zgrade, a u izvršavanju navedeni rashod ne prikazujemo mi već osnivač koji direktno plaća dobavljača.  

A530107:  PREHRANA ZA UČENIKE U OSNOVNIM ŠKOLAMA
Prema Odluci Vlade RH sufinanciraju se troškovi prehrane učenika od drugog polugodišta šk.god. 2022./23. i u šk.god. 2023./24. Svi učenici osnovne škole  imaju pravo na besplatne školske obroke. 


PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA
A530202 PRODUŽENI BORAVAK UČENIKA
Program produženog boravka je započeo šk.god.2018./19. U programu je uključeno 31 učenik od I.-IV. razreda s manjim oscilacijama. Ostvareni rashodi za program u odnosu na planirano su 45,82% što je u skladu sa planiranim.

A530209 SUFINANCIRANJE RADA POMOĆNIKA U NASTAVI
[bookmark: _Hlk162297276][bookmark: _Hlk162297989]Od školske godine 2023./2024. u školi su zaposlena tri pomoćnika u nastavi čiji rad sufinancira PGŽ. Ostvareni rashodi u odnosu na planirano su 52,11%  što je u skladu sa planiranim.


A530222  PROGRAMI ŠKOLSKOG KURIKULUMA
[bookmark: _Hlk162297910]Programi školskog kurikuluma financirani su od PGŽ i iz vlastitih prihoda. Ostvareno u odnosu na planirano je 58,14%  što je u skladu sa planiranim.
 
A530239 ŽUPANIJSKA ŠKOLA PLIVANJA
PGŽ financira školu plivanja za učenike II. razreda: troškova prijevoza i naknade na temelju ugovora o djelu za obuku plivanja u projektu "Županija pliva". Ostvareno u odnosu na planirano je 100% što je u skladu sa planiranim.

A530240 OSIGURANJE BESPLATNIH ZALIHA MENSTRUALNIH HIGIJENSKIH  POTREPŠTINA
Kupljene su menstrualne higijenske potrepštine za učenice dobivenim sredstvima prema Odluci Ministarstva rada, mirovinskog sustava, obitelji i socijalne politike. Ostvareno je u skladu s planiranim.

[bookmark: _GoBack]
